钦定古今图书集成/明伦汇编/官常典/第358卷 > 丁此吕
## 钦定古今图书集成/明伦汇编/官常典/第358卷 > 丁此吕

按《明外史沈思孝传》：“丁此吕，字右武，新建人。万历五
年进士。由漳州推官征授御史。慈宁宫灾，请撤鳌山，
停织造烧造，还建言谴謪诸臣，去张居正馀党，速诛
徐爵、游七。报闻。寻劾礼部侍郎高起愚命题示禅授
意，谪潞安推官。寻迁太仆丞，历浙江右参政。考察论
黜，复遣官逮之。大学士赵志皋等再疏乞宥，且言此
吕有气节，未必果贪污。”丕扬亦言此吕无逮问条，乞
免送诏狱。帝皆不从，逮下镇抚，谪戍边。